*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 15ης Μαΐου 1986

που τροποποιεί για όγδοη φορά την απόφαση 85/632/ΕΟΚ σχετικά με ορισμένα μέτρα προστασίας κατά του αφθώδους πυρετού στην Ιταλία

(86/262/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 9,

την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από τον κανονισμό (ΕΟΚ) αριθ. 3768/85, και ιδίως το άρθρο 8,

την οδηγία 80/215/ΕΟΚ του Συμβουλίου της 22ας Ιανουαρίου 1980 περί των προβλημάτων υγειονομικού ελέγχου στον τομέα των ενδοκοινοτικών συναλλαγών προϊόντων με βάση το κρέας (4), όπως τροποποιήθηκε τελευταία από τον κανονισμό (ΕΟΚ) αριθ. 3768/85, και ιδίως το άρθρο 7,

Εκτιμώντας:

ότι εμφανίστηκε επιδημία αφθώδους πυρετού στην Ιταλία· ότι η επιδημία αυτή μπορεί να αποτελέσει κίνδυνο για το ζωικό κεφάλαιο των άλλων κρατών μελών, εξαιτίας του σημαντικού όγκου των συναλλαγών, τόσο των ζώων και νωπών κρεάτων όσο και των προϊόντων με βάση το κρέας·

ότι, εξαιτίας τις επιδημίας αφθώδους πυρετού, η Επιτροπή ενέκρινε ιδίως την απόφαση 85/632/ΕΟΚ της 18ης Δεκεμβρίου 1985 σχετικά με ορισμένα μέτρα προστασίας κατά του αφθώδους πυρετού στην Ιταλία (5), όπως τροποποιήθηκε τελευταία από την απόφαση 86/240/ΕΟΚ (6)·

ότι, λόγω των μέτρων που εφαρμόζονται και των ενεργειών που διεξάγονται από τις ιταλικές αρχές, ιδίως όσον αφορά τον εμβολιασμό κατά του αφθώδους πυρετού, η ασθένεια εντοπίζεται σε καθορισμένα τμήματα του ιταλικού εδάφους·

ότι είναι απαραίτητο να προσαρμοσθεί η έκταση των περιοριστικών μέτρων, προκειμένου να ληφθεί υπόψη η εξέλιξη της ασθένειας και οι ενέργειες που διεξάγονται τοπικά από τις ιταλικές αρχές·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 85/632/ΕΟΚ τροποποιείται ως εξής:

1. Στο άρθρο 1 παράγραφος 2, η ημερομηνία «24 Απριλίου 1986» αντικαθίσταται από την ημερομηνία «15 Μαΐου 1986».

2. Στο άρθρο 2 παράγραφος 3, η ημερομηνία «24 Απριλίου 1986» αντικαθίσταται από την ημερομηνία «15 Μαΐου 1986».

3. Στο άρθρο 3 παράγραφος 3, η ημερομηνία «24 Απριλίου 1986» αντικαθίσταται από την ημερομηνία «15 Μαΐου 1986».

4. Το παράρτημα αντικαθίσταται από το παράρτημα της παρούσας απόφασης.

Άρθρο 2

Τα κράτη μέλη τροποποιούν τα μέτρα που εφαρμόζονται στις συναλλαγές, για να τα καταστήσουν σύμφωνα με την παρούσα απόφαση, τρεις ημέρες μετά την κοινοποίησή της. Ενημερώνουν σχετικά την Επιτροπή.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 15 Μαΐου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. 121 της 29. 7. 1964, σ. 1977/64.

(2) ΕΕ αριθ. L 362 της 31. 12. 1985, σ. 8.

(3) ΕΕ αριθ. L 302 της 31. 12. 1972, σ. 24.

(4) ΕΕ αριθ. L 47 της 21. 2. 1980, σ. 4.

(5) ΕΕ αριθ. L 379 της 31. 12. 1985, σ. 38.

(6) ΕΕ αριθ. L 163 της 19. 6. 1986, σ. 38.

ΠΑΡΑΡΤΗΜΑ

1. Τμήματα του εδάφους που υπόκεινται σε περιορισμούς στις συναλλαγές ζώντων ζώων:

- για την περιοχή του Veneto, το έδαφος των τοπικών υγειονομικών μονάδων αριθ. 27 και 31,

- για την περιοχή της Emilia-Romagna, το έδαφος των τοπικών υγειονομικών μονάδων αριθ. 11, 12, 14, 15, 16, 17, 26, 31, 35 και 38,

- η περιοχή της Campania,

- για την περιοχή της Lombardia, το έδαφος της τοπικής υγειονομικής μονάδας αριθ. 48,

- για την περιοχή του Abbruzzi, το έδαφος της τοπικής υγειονομικής μονάδας αριθ. 8,

- για την περιοχή της Puglia, το έδαφος των τοπικών υγειονομικών μονάδων αριθ. 13, 14, 15, 16, 17, 18, 19, 31, 33, 47 και 48,

- κάθε άλλο τμήμα εδάφους που βρίσκεται σε ζώνη ακτίνας 10 χιλιομέτρων γύρω από κάθε εστία αφθώδους πυρετού που διαπιστώθηκε μετά την 1η Απριλίου 1986.

2. Τμήματα του εδάφους που υπόκεινται σε περιορισμούς στις συναλλαγές νωπών κρεάτων και προϊόντων με βάση το κρέας:

α) για τα κρέατα ζώων τα οποία εσφάγησαν μετά τις 28 Φεβρουαρίου και πριν από τις 8 Απριλίου 1986 και για τα κρεατοπαρασκευάσματα τα οποία παράχθησαν από αυτά τα κρέατα:

- για την περιοχή του Veneto, το έδαφος των τοπικών υγειονομικών μονάδων αριθ. 28, 29, 30 και 32,

- για την περιοχή της Lombardia, το έδαφος των τοπικών υγειονομικών μονάδων αριθ. 47 και 49,

- για την περιοχή της Emilia-Romagna, το έδαφος των τοπικών υγειονομικών μονάδων αριθ. 9, 10, 18, 19, 20, 25, 27, 28, 29, 30, 32 και 34·

β) για τα κρέατα που ελήφθησαν από ζώα που εσφάγησαν μετά την 1η Νοεμβρίου 1985 και πριν από τις 27 Απριλίου 1986 και για τα προϊόντα με βάση το κρέας που παρασκευάσθηκαν από τα κρέατα αυτά:

- για την περιοχή της Lombardia, το έδαφος της τοπικής υγειονομικής μονάδας αριθ. 48,

- για την περιοχή της Emilia-Romagna, το έδαφος των τοπικών υγειονομικών μονάδων αριθ. 11, 12, 14, 15, 16, 17, 26, 31, 33, 36, 37 και 39.

Η απαγόρευση παρατείνεται πέραν της ημερομηνίας της 27ης Απριλίου 1986, με την υπόθεση κατά την οποία εμφανίζεται μία νέα εστία αφθώδους πυρετού σ' αυτά τα μέρη του εδάφους·

γ) για τα κρέατα που λαμβάνονται από ζώα που εσφάγησαν μετά την 1η Νοεμβρίου 1985 και πριν από τις 18 Απριλίου 1986 και για τα προϊόντα με βάση το κρέας που παρασκευάσθηκαν από τα κρέατα αυτά:

για την περιοχή του Veneto, το έδαφος της τοπικής υγειονομικής μονάδας αριθ. 31·

δ) για τα κρέατα που ελήφθησαν από ζώα που εσφάγησαν μετά τις 28 Φεβρουαρίου και πριν από τις 18 Μαρτίου 1986 και για τα προϊόντα με βάση το κρέας που παρασκευάσθηκαν από τα κρέατα αυτά:

- για την περιοχή της Emilia-Romagna, το έδαφος των τοπικών υγειονομικών μονάδων αριθ. 1, 2, 3, 4, 5, 6, 7, 8, 13, 21, 22, 23, 24, 40 και 41,

- για την περιοχή της Lombardia, οι τοπικές υγειονομικές μονάδες αριθ. 45, 46 και 50,

- για την περιοχή του Veneto, το έδαφος των τοπικών υγειονομικών μονάδων αριθ. 24, 25, 26, 27 και 33·

ε) για τα κρέατα που ελήφθησαν από ζώα που εσφάγησαν μετά την 1η Ιανουαρίου και πριν από τις 8 Απριλίου 1986 και για τα προϊόντα με βάση το κρέας που παρασκευάσθηκαν από τα κρέατα αυτά:

- για την περιοχή του Abruzzi, το έδαφος των τοπικών υγειονομικών μονάδων αριθ. 5 και 14,

- για την περιοχή της Marche, το έδαφος των τοπικών υγειονομικών μονάδων αριθ. 22 και 24·

στ) για τα κρέατα που ελήφθησαν από ζώα που εσφάγησαν μετά την 1η Ιανουαρίου και πριν από τις 12 Μαΐου 1986 και για τα προϊόντα με βάση το κρέας που παρασκευάσθηκαν από τα κρέατα αυτά:

- η περιοχή της Campania,

- για την περιοχή της Puglia, το έδαφος των τοπικών υγειονομικών μονάδων αριθ. 31 και 33·

ζ) για τα κρέατα που ελήφθησαν από ζώα που εσφάγησαν μετά την 1η Ιανουαρίου και πριν από τις 18 Απριλίου 1986 και για τα προϊόντα με βάση το κρέας που παρασκευάσθηκαν από τα κρέατα αυτά:

για την περιοχή του Abruzzi, το έδαφος της τοπικής υγειονομικής μονάδας αριθ. 8·

η) για τα κρέατα που ελήφθησαν από ζώα που εσφάγησαν μετά τις 15 Μαρτίου 1986 και για τα προϊόντα με βάση το κρέας που παρασκευάσθηκαν από τα κρέατα αυτά:

για την περιοχή της Puglia, το έδαφος των τοπικών υγειονομικών μονάδων αριθ. 13, 14, 15, 16, 17, 18, 19, 47 και 48 ·

θ) για τα κρέατα που ελήφθησαν από ζώα που εσφάγησαν μετά την 1η Νοεμβρίου 1985 και πριν από τις 19 Μαΐου 1986 και για τα προϊόντα με βάση το κρέας που παρασκευάσθηκαν από τα κρέατα αυτά:

για την περιοχή της Emilia-Romagna, το έδαφος των τοπικών υγειονομικών μονάδων αριθ. 35 και 38.

Η απαγόρευση παρατείνεται πέραν της ημερομηνίας της 19ης Μαΐου 1986, με την υπόθεση κατά την οποία εμφανίζεται μία νέα εστία αφθώδους πυρετού σ' αυτά τα μέρη του εδάφους·

ι) κάθε άλλο τμήμα του εδάφους που βρίσκεται σε ζώνη ακτίνας 10 χιλιομέτρων γύρω από κάθε εστία αφθώδους πυρετού που διαπιστώθηκε μετά την 1η Απριλίου 1986.